 Lyon ilifungwa mabao 4-0 na Azam FC katika michuano hiyo Jumatatu Uwanja wa Karume, Dar es Salaam.Akizungumza na gazeti hili, Salvatory kiungo wa zamani wa Yanga, alikiri kuzidiwa mbinu na Azam FC na kusema wanajipanga kuhakikisha wanashinda michezo yao iliyobaki ili wapande Ligi Kuu.“Tumeondolewa kwenye Kombe la Shirikisho, lakini si kwamba timu yangu ilikuwa mbaya sana, bali wachezaji walishindwa kung’amua mbinu na ujanja wa wapinzani wetu,” alisema Salvatory.Alisema kwa sasa nguvu wanazielekeza kwenye Ligi Daraja la Kwanza ili waweze kupanda japo wamezidiwa pointi mbili na Ashanti United kwenye Kundi A.Mabao ya Azam FC yalifungwa na Mudathir Yahya, Farid Mussa aliyefunga mabao mawili na Ame Ally na kuifanya Azam FC kuingia 16 bora ikiungana na Simba, Yanga, Rhino Rangers, JKT Mlale na Mwadui FC. Timu zingine ni Toto African, Ndanda FC, Panone FC, Mtibwa na Tanzania Prisons.